Държавен вестник, бр. 96, 2010 г., стр. 51

БРОЙ  96	
Д Ъ Р Ж А В Е Н  В Е С Т Н И К 	
СТР.  51  
Протоколът на годишната среща се води от 
НКЗ и трябва да се предаде на Швейцария за 
одобрение в срок 15 работни дни след срещата.
На годишната среща могат да се поканят 
Разплащателният орган, Одитният орган, меж­
динните органи, изпълнителните агенции и други 
институции и лица, ако НКЗ или Швейцария 
счетат това за желателно.
Страните могат да поканят Комисията на 
Европейските общности да участва като на­
блюдател.
Националното координационно звено изготвя 
годишен доклад, който предава на Швейцария 
един месец преди годишната среща. Швейцария 
трябва да предостави на НКЗ два месеца преди 
годишната среща частта от отчета, която се 
отнася до тематичните фондове.
Годишният доклад трябва да включва:
а) общ опит и постигнати резултати;
b) напредъка в изпълнението на Българо-
швейцарската програма за сътрудничество по 
отношение на рамковото споразумение;
c) състояние на проекта, в т.ч.:
d) отчет за одобрените проекти, напредък 
на идентификацията/подготовката на проекти 
и на предвидими ангажименти;
e) статистика за търговете, възложените 
договори и участниците, спечелили търговете;
f) информация относно важни въпроси, 
касаещи определени проекти;
g) състояние на тематичните фондове (ана­
логично отчитане на проекти);
h) състояние на Помощта за подготовка 
на проекти и на Фонда за техническа помощ 
(аналогично отчитане на проекти);
i) общ финансов отчет на минали и на прог­
нозни бъдещи разплащания и ангажименти по 
цялостното изпълнение на Българо-швейцар­
ската програма за сътрудничество;
j) проблеми, възникнали по време на из­
пълнението на програмата;
k) обобщение и основни изводи от финан­
совите одити;
l) предложения за разпределението на не­
изразходваните средства (ако е приложимо);
m) административно изпълнение и други 
въпроси;
n) комуникационна стратегия и други дей­
ности, целящи информираността на общество­
то по отношение на Българо-швейцарската 
програма за сътрудничество и изпълнение на 
подкрепящите мерки;
o) други въпроси за обсъждане; препоръки, 
следващи стъпки.
Под формата на отделен документ НКЗ 
трябва да подготви:
– годишен план за изпълнение;
– предложения за изменения на приложе­
нията към рамковото споразумение (ако е 
необходимо).
В срок две години от подписването на рам­
ковото споразумение страните трябва да прераз­
гледат географския фокус и ако е необходимо, 
и тематичните приоритети и да пренасочат 
договорените първоначални разпределения на 
финансиранията, както и да определят прио­
ритетите за все още неразпределената част на 
финансовата помощ.
3. Оценка на съответствието и системни одити
Изпълнението на Българо-швейцарската 
програма за сътрудничество в България подле­
жи на оценка на съответствието. Оценката на 
съответствието цели преглед на функциите и 
отговорностите на междинните органи и ключо­
вите координиращи правителствени институции, 
на съществуващите структури, процедури и 
мероприятия за контрол, които се предвижда 
да се прилагат при Българо-швейцарската 
програма за сътрудничество. Съдържанието 
на оценката на съответствието се определя по 
взаимно съгласие между страните. Оценката 
на съответствието се извършва в съответствие 
с българското законодателство. Швейцария 
може да поиска определени изисквания да 
бъдат взети под внимание.
Всяка година Одитният орган изготвя го­
дишен одитен план, който включва системни 
одити и одити на одобрените дейности, както 
и годишно обобщение на резултатите от оди­
тите. Швейцария може да поиска определени 
изисквания да бъдат взети под внимание.
Оценката на съответствието и системните 
одите трябва да се извършват от компетентния 
български орган – Изпълнителната агенция 
„Одит на средствата от Европейския съюз“, 
към Министерството на финансите.
Докладите за оценка на съответствието и 
системните одити се предават в Швейцарско­
то посолство в срок два месеца от тяхното 
изготвяне.
4. Преглед и оценка
По време на изпълнението на Българо-швей­
царската програма за сътрудничество България 
и/или Швейцария могат да изискат преглед 
на прилаганите процедури, участниците, по­
стигнатите резултати и др. (входни параметри, 
изходни параметри, резултати).
В края на Българо-швейцарската програма 
за сътрудничество България и/или Швейцария 
могат да изискат окончателна оценка на цяла­
та програма. Разходите за това се поемат от 
компетентния орган, отправил искането.
5. Отговорности и функции
Отговорностите и функциите по изпълне­
нието на Българо-швейцарската програма за 
сътрудничество са следните:
5.1. Национално координационно звено 
Националното координационно звено отго­
варя за осигуряване готовността на законовата 
и финансовата рамка за успешно изпълнение